《白云谣送明教嵩禅师归山》
宋代·释怀琏

白云人间来，不杂飞埃色。遥烁太阳辉，万态情何极。

嗟嗟轻肥太，见拟垂天翼。图南诚有机，去当六月息。

宁知絪缊采，无心任吾适。天宇一何辽，舒卷非留迹。

作者简介：释怀琏，俗姓陈，字器之，小字泗州，人称琏三生，漳州（今属福建）人。初师事南昌石门澄禅师，为青原下十世。后为庐山讷禅师掌书记。仁宗皇祐二年（一○五○）诏住东京十方净因禅院，赐号大觉禅师。英宗治平中乞还山，归老于浙江四明之阿育王山广利寺。四明人为建宸奎阁，藏仁宗所赐诗颂，苏轼为之记。年八十馀卒。《禅林僧宝传》卷一八、《五灯会元》卷一五有传。今录诗五首。